Restricţii de trafic sâmbătă în jurul Arenei Naţionale cu ocazia meciului FCSB – CFR Cluj
Brigada Rutieră anunţă că, începând de vineri seara, se vor restricţiona progresiv parcarea autovehiculelor şi traficul rutier pe străzile din jurul Arenei Naţionale, unde echipa FCSB va primi sâmbătă trofeul de campioană la finalul meciului cu CFR Cluj, fiind aşteptată o asistenţă de peste 50.000 de fani, transmite Agerpres.
Conform poliţiştilor rutieri, pentru buna desfăşurare a evenimentului, traficul se va restricţiona progresiv, dacă situaţia o va impune, după cum urmează:
* pe Str. Maior Coravu: vineri, începând cu ora 22,00, în perimetrul rondului de pe această stradă, în faţa intrării în Complexul Arena Naţională, nu se va permite parcarea autovehiculelor; sâmbătă, începând cu ora 16,00, până după încheierea meciului;
* pe Bd. Pierre de Coubertin, de la intersecţia cu Str. Vatra Luminoasă, până la intrarea în complexul sportiv, sâmbătă – începând cu ora 16,00, până după încheierea meciului;
* pe Str. Tony Bulandra: vineri – începând cu ora 22,00, se va restricţiona parcarea autovehiculelor în zona intrării din Bd. Basarabia a Stadionului Naţional Arena; sâmbătă – începând cu ora 16,00, până după încheierea meciului.
De asemenea, se va restricţiona accesul mijloacelor auto după cum urmează:
* în alveola din faţa intrării în curtea Complexului Arenei Naţionale, dinspre Bd. Basarabia, sâmbătă – începând cu ora 07,00;
* pe Bd. Pierre de Coubertin, între Str. Vatra Luminoasă şi intrarea în Complexul Arena Naţională, sâmbătă – începând cu ora 16,00.
Rute ocolitoare:
* Bd. Unirii – Str. Lucian Blaga – Calea Dudeşti – Bd. Camil Ressu – Bd. Nicolae Grigorescu – Bd. Theodor Pallady;
* Şos. Mihai Bravu – Şos. Iancului – Şos. Pantelimon;
* Şos. Ştefan cel Mare – Şos. Colentina – Şos. Fundeni;
* Şos. Morarilor – Str. Lucreţiu Pătrăşcanu – Str. Constantin Brâncuşi – Bd. Nicolae Grigorescu – Str. Liviu Rebreanu.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank